FI Euroopan unionin virallinen lehti C 217/3

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

2009/C 217/03

Tuen N:o: XA 61/09

Jäsenvaltio: Viro

Alue: Viro

Tukijärjestelmän nimike tai yksittäistä tukea saavan yrityksen nimi: Turuarendustoetus

Oikeusperusta:

1) Maaelu ja põllumajandusturu korraldamise seadus § 11 lõige 1 ja § 18 lõige 1 (RTI, 18.7.2008, 33, 202);

2) Põllumajandusministri 26.3.2008. a määrus nr 26 „Turuarendustoetuse taotlemise ja taotluse menetlemise kord, nende kulude loetelu, mille hüvitamiseks turuarendustoetust antakse, ning toetuse määr”.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Kokonaismäärä enintään 6 000 000 EUR (93,9 milj. EEK), vuodessa noin 2 000 000 EUR (31 milj. EEK).

Tuen enimmäisintensiteetti: Enintään 100 %

Täytäntöönpanoajankohta:

Tukiohjelman tai yksittäisen tuen kesto: 31 päivään joulukuuta 2010 saakka

Tuen tarkoitus: Lisätä maataloustuotteiden markkinointimahdollisuuksia tai soveltaa tutkimus- ja kehittämistoimista saatuja tuloksia maataloustuotantoon.

Tuki laadukkaiden maataloustuotteiden tuotannon edistämiseen annetaan 14 artiklan mukaisesti. Tukikelpoiset kustannukset ovat 14 artiklan 2 kohdan b, c ja d alakohdan mukaisia (kustannukset, jotka aiheutuvat ISO 9000- tai 14000-sarjan laadunvarmistusjärjestelmien, HACCP-järjestelmien (vaarojen analysointi ja kriittiset kohdat niiden hallitsemiseksi), jäljitysjärjestelmien, järjestelmien, joilla varmistetaan aitous- ja markkinointinormien noudattaminen, tai ympäristöauditointijärjestelmien käyttöönotosta; hyvää tuotantotapaa koskevien ohjeiden laatimisesta ja julkaisemisesta aiheutuvat kustannukset; tunnustettujen varmentamislaitosten laadunvarmistus- ja vastaaville järjestelmille ensimmäistä kertaa annetuista varmentamisista perimistä maksuista aiheutuvat kustannukset).

Maataloustuottajille annettava tekninen tuki on johdonmukainen 15 artiklan kanssa. Tukikelpoiset kustannukset ovat 15 artiklan 2 kohdan a, c, d, e ja f alakohdan mukaisia (tuki markkinatutkimusten tekemiseen, maataloustuotteiden tunnettuuden lisäämiseksi annettava tuki, tuki messuille, kilpailuihin tai näyttelyihin osallistumiseksi ja niiden järjestämiseksi, koulutustuki).

Tuki annetaan tuettujen palvelujen muodossa, eivätkä tuottajat saa maksuja suoraan.

Asianomainen ala/asianomaiset alat: Maataloustuottajat (Nace-koodi A1)

Tuen myöntävän viranomaisen nimi ja osoite:

Põllumajandusministeerium Lai 39/41 Tallinn EESTI/ESTONIA

Internetosoite: http://www.agri.ee/toetused-2

Muita tietoja: Tällä ilmoituksella muutetaan XA 160/08 – tukea koskevaa ilmoitusta.

Tuen N:o: XA 105/09

Jäsenvaltio: Espanja

Alue: Cantabria

Tukiohjelman nimike: Compra de material vegetal de reproducción de categoría certificada en aplicación de las medidas fitosanitarias adoptadas para la erradicación y control de los organismos nocivos en Cantabria.

Oikeusperusta: Orden DES/53/2008, de 18 de agosto, por la que se establecen las bases reguladoras y la convocatoria para 2008 de las ayudas a la compra de material vegetal de reproducción de categoría certificada en aplicación de las medidas fitosanitarias adoptadas para la erradicación y control de los organismos nocivos en Cantabria.

Tukijärjestelmän vuosikustannukset: 6 000 EUR, jota voidaan korottaa 50 000 EUR.

Tuen enimmäisintensiteetti:

1) Jalostukseen tarkoitetun kasviaineksen ostokustannuksista voidaan korvata 50 prosenttia, jos tämä määrä ei ylitä sertifioidun ja sertifioimattoman kasviaineksen markkinahintojen välistä erotusta.

2) Enimmäismäärästä vähennetään seuraavat: a) tämän tuen piiriin kuuluvia menoja koskevista vakuutusjärjestelmistä mahdollisesti saadut määrät; b) kustannukset, jotka eivät ole aiheutuneet taudista tai sairaudesta ja jotka olisivat aiheutuneet muissakin olosuhteissa.

Täytäntöönpanoajankohta: Sinä päivänä, jona poikkeushakemuksen rekisteröintinumero julkaistaan komission maatalouden ja maaseudun kehittämisen pääosaston verkkosivustolla.

Tukijärjestelmän tai yksittäisen tuen kesto: Vuodet 2008–2013

Tuen tarkoitus: Tarkoitus: jalostukseen tarkoitetun sertifioitua laatua olevan kasviaineksen ostaminen noudattaen Kantabrian autonomisella alueella hyväksyttyjä terveystoimenpiteitä, joilla pyritään poistamaan ja valvomaan 21 päivänä tammikuuta 2005 annetun säädöksen Real Decreto 58/2005 liitteisiin I ja II kuuluvia haitallisia organismeja, joita ei vielä esiinny Espanjassa, sekä mainittuihin liitteisiin kuulumattomia haitallisia organismeja, joiden esiintymisestä Espanjassa ei tällä hetkellä ole tietoa ja joiden arvioidaan aiheuttavan välittömän vaaran Euroopan unionille lain 43/2002 14 artiklan 1 kohdan ja säädöksen Real Decreto 58/2005 16 artiklan 2 kohdan mukaisesti.

Tuen tavoite on asetuksen (EY) N:o 1857/2006 10 artiklan 2 kohdan mukainen: ”Tuki eläin- tai kasvitautien tai tuholaisten aiheuttamien menetysten korvaamiseksi”.

Tukikelpoisiin kustannuksiin kuuluvat mm. lisäkustannukset, jotka aiheutuvat velvoitteesta hankkia tarvittaessa jalostukseen tarkoitettua sertifioitua kasviainesta noudattaen kasvien terveydestä vastaavien viranomaisten vahvistamien vaatimusten mukaisesti hyväksyttyjä pakollisia terveystoimenpiteitä, joilla pyritään poistamaan ja valvomaan edellisessä kappaleessa tarkoitettuja haitallisia organismeja.

Alat, joita tuki koskee: Maatalousala (kasvintuotanto).

Tuen myöntävän viranomaisen nimi ja osoite:

Gobierno de Cantabria Consejería de Desarrollo Rural, Ganadería, Pesca y Biodiversidad C/ Gutiérrez Solana s/n 39011 Santander ESPAÑA

Internetosoite: http://boc.gobcantabria.es/boc/datos/MES%202008-09/OR%202008-09-01%20169/PDF/11876-11879.pdf

Muita tietoja:

Dirección General de Desarrollo Rural C/ Gutiérrez Solana s/n 39011 Santander ESPAÑA Puh. +34 942207864 Sähköpostiosoite: fernandez_b@gobcantabria.es

Santander, 2 päivänä syyskuuta 2008 El jefe de servicio de agricultura y diversificación rural Fdo. Benito FERNÁNDEZ RODRÍGUEZ-ARANGO

Tuen N:o: XA 166/09

Jäsenvaltio: Saksa

Alue: Hessen

Tukijärjestelmän nimike tai yksittäisen tuen saaneen yrityksen nimi: Gewährung von Beihilfen zur Bekämpfung von Tierseuchen nach den „Richtlinien der Hessischen Tierseuchenkasse über die Gewährung von Beihilfen“ (Beihilferichtlinien)

Oikeusperusta:

— § 71 Tierseuchengesetz der Bundesrepublik Deutschland,

— §§ 7 bis 11 Hessisches Ausführungsgesetz zum Tierseuchengesetz

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Noin 2,25 miljoonan EUR vuosittainen tuki (rahoitetaan eläinten omistajien Hessische Tierseuchenkasse -rahastoon (eläintautien torjuntarahasto) maksamilla maksuilla ja osavaltion varoilla)

Tuen enimmäisintensiteetti: 100 %

Täytäntöönpanopäivä: Tuki myönnetään seuraavasta päivästä alkaen sen päivämäärän jälkeen, kun asetuksen (EY) N:o 1857/2006 20 artiklassa tarkoitettu tunnistenumerolla varustettu Euroopan komission vastaanottoilmoitus on saapunut.

Tukijärjestelmän tai yksittäisen tuen kesto:

Tuen tarkoitus: Asetuksen (EY) N:o 1857/2006 10 artiklan 1 kohdan mukaan A-osio koskee maatalousyrittäjille eläintautien torjuntaan ja hävittämiseen liittyvistä terveystarkastuksista, testeistä ja muista seulontatoimista sekä rokotteiden hankinnasta ja käytöstä aiheutuneiden kustannusten korvaamiseksi maksettavia tukia. Tuet myönnetään maatiloille palveluina suoran rahallisen tuen sijaan. Hessische Tierseuchenkasse huolehtii palvelujen kustannuksista ja maksaa ne palvelujen suorittajille. Tuen bruttointensiteetti on enintään 100 prosenttia.

Palveluihin kuuluvat lähinnä eläinlääkärin toimet ja tutkimuskustannukset, jotka liittyvät terveystarkastusten, testien ja muiden seulontatoimien toteuttamiseen sekä rokotuksiin, samoin kuin rokotteiden hankintaan tarkoitettu tuki.

Asetuksen (EY) N:o 1857/2006 10 artiklan 2 kohdan mukaan osio B koskee maatalousyrittäjille eläintautien aiheuttamien menetysten korvaamiseksi maksettavia tukia. Tuen laskentaperusteena on taudin vuoksi kuolleiden eläinten tai pakollisen julkisen torjunta- tai hävittämisohjelman mukaisen julkisen määräyksen perusteella teurastettujen eläinten markkina-arvo. Tuki rajoittuu viranomaisten virallisesti toteamasta taudinpurkauksesta johtuviin menetyksiin. Tuen bruttointensiteetti on enintään 100 prosenttia.

Edunsaajat ovat asetuksessa (EY) N:o 800/2008 tarkoitettuja pieniä ja keskisuuria yrityksiä.

Tukea ei saa myöntää toimenpiteille, joiden kustannuksista maatila vastaa yhteisön lainsäädännön mukaan. Asetuksen (EY) N:o 1857/2006 10 artiklan 7 kohtaa on noudatettava.

Kyseessä olevat alat: Kaikki nauta-, sika-, lammas-, vuohi- ja siipikarjatilat Hessenin osavaltiossa

Tuen myöntävän viranomaisen nimi ja osoite:

Hessische Tierseuchenkasse Alte Schmelze 11 65201 Wiesbaden DEUTSCHLAND

Internet-osoite: Tierseuchengesetz, Hessisches Ausführungsgesetz zum Tierseuchengesetz

http://www.hessischetierseuchenkasse.de/ (Oikeusperusta)

Apuohjesäännöt

http://www.hessischetierseuchenkasse.de/PDF/0904%20Entwurf%20Richtlinie%20Hessen.pdf

Muut tiedot: —

Tuen N:o: XA 170/09

Jäsenvaltio: Ranska

Alueet: Département du Puy-de-Dôme

Tukijärjestelmän nimike tai yksittäisen tuen saaneen yrityksen nimi: Aides en faveur de la maîtrise de la fièvre catarrhale ovine dans le Puy-de-Dôme

Oikeusperusta:

— komission asetuksen (EY) N:o 1857/2006 10 artikla

— articles L 1511-1 et suivants du code général des collectivités territoriales,

— arrêté du 15 décembre 2008 modifiant l'arrêté du 1er avril 2008 définissant les zones réglementées relatives à la fièvre catarrhale du mouton (JORF no 0292 du 16 décembre 2008),

— délibération du 27 mars 2009 du Conseil général du Puy-de-Dôme.

Tukijärjestelmän vuosikustannukset: 150 000 EUR

Tuen enimmäisintensiteetti: 80 %.

Täytäntöönpanopäivä: Poikkeushakemuksen rekisteröintinumeron julkaisemisesta maatalouden ja maaseudun kehittämisen pääosaston verkkosivustolla.

Tukijärjestelmän tai yksittäisen tuen kesto: 2009

Tuen tarkoitus: Vuodesta 2007 on Puy-de-Domen departementissa esiintynyt lampaan sinikielitautia (serotyyppi 8). Taudilla on välittömien vaikutusten (tauti, kuolleisuus, luomiset, tuotantomenetykset) lisäksi välillisiä vaikutuksia (urospuolisten eläinten tilapäinen steriiliys, kiimahäiriöt).

Urospuolisten eläinten steriiliys voi kestää yli kolme kuukautta, kunnes niiden sukupuolitoiminnot palautuvat täysin ennalleen. Sellaisia urospuolisia eläimiä, joissa ilmenee kliinisiä oireita, ei näin ollen voida käyttää astutukseen syyskuussa 2008 alkaneella lisääntymiskaudella etenkään lampaankasvatuksen kohdalla.

Tautiin liittyy useita riskejä:

Urospuolisilla eläimillä saattaa esiintyä hyvin lieviä kliinisiä oireita, jotka jäävät kasvattajilta huomaamatta. Tällaiset eläimet todennäköisesti jäävät steriileiksi.

Sukupuolitoiminnoiltaan heikentyneiden urospuolisten eläinten käyttö astutukseen voi johtaa tyhjiksi jääneiden naaraspuolisten eläinten suureen osuuteen. Varhaisessa vaiheessa toteutettujen toimenpiteiden puuttuessa markkinointivuoden tuotanto voi olla vakavasti uhattuna.

Rokotuksia koskevan osion (Euroopan unionin rahoittamat rokotukset) lisäksi Puy-de-Dômen yleisneuvosto aikoo toteuttaa seuraavat kaksi toimenpidettä:

urospuolisten eläinten siemennesteen tarkastus (sonnit ja pässit): mikroskooppitutkimuksella voidaan saada pikadiagnoosi, jonka perustella voidaan erottaa ne urospuoliset eläimet, jotka ovat saattaneet saada sinikielitartunnan, ja

naaraspuolisten eläinten ultraäänitutkimukset (lehmät, hiehot ja uuhet): niiden avulla voidaan varhaisessa vaiheessa todeta naaraseläinten mahdollinen tyhjäksi jääminen, suorittaa siten astutus uudelleen ja erottaa sinikielitaudin mahdollisesti saaneet naaraseläimet muusta laumasta.

Pyrkimyksenä on:

rajoittaa niitä kielteisiä vaikutuksia, joita alhaisella hedelmällisyystasolla voi olla vuoden 2009 tuotantoon, ja

korvata osittain kustannukset, jotka aiheutuvat toistuvista analyyseistä sinikielitaudista kärsineillä tiloilla.

Tukia ei makseta suoraan tuottajille vaan organisaatioille, joiden tehtävänä on hoitaa edellä mainitut tuetut toimet. Karjankasvattaja, jonka tila ei ole pk-yritystä koskevien yhteisön kriteerien mukainen, ei voi saada näitä tukia. Tuet myönnetään tuettuina palveluina, joita voidaan antaa kaikille karjankasvattajille ilman, että näiden pitäisi olla tuottajaorganisaatioiden tai muiden järjestöjen jäseniä.

Alat, joita tuki koskee: Nautojen, lampaiden, vuohien ja sikojen kasvatus

Tuen myöntävän viranomaisen nimi ja osoite:

Conseil général du Puy-de-Dôme 24 rue Saint Esprit 63033 Clermont-Ferrand Cedex 1 FRANCE

Internet-osoite: http://deliberations.cg63.fr/NetelibInternetDocs/ConseilGeneral/2009/03/26/Deliberation/T0231.pdf

Muut tiedot: —

Tuen N:o: XA 183/09

Jäsenvaltio: Espanja

Alue: Comunitat Valenciana

Tukiohjelma: Asociación criadores caballos de pura raza española de la Comunidad Valenciana.

Oikeusperusta: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 17/2008 de presupuestos de la Generalitat.

Tukiohjelman vuosittaiset menot: 120 000 EUR vuonna 2009

Tuen enimmäisintensiteetti: 100 % tukikelpoisista menoista

Täytäntöönpanoajankohta: Sinä päivänä, jona poikkeushakemuksen rekisteröintinumero julkaistaan komission maatalouden ja maaseudun kehittämisen pääosaston verkkosivustolla

Kesto: Vuosi 2009

Tuen tarkoitus: Pannaan täytäntöön suunnitelma, jolla edistetään Valencian itsehallintoalueella kasvatettujen puhdasveristen hevosten käyttöä (asetuksen (EY) N:o 1857/2006 15 artikla).

Tukikelpoisiin kustannuksiin kuuluvat kantakirjan ylläpitoon tarvittavat materiaalit ja kolmansien osapuolten tarjoamat palvelut (geenikartan täydentäminen ja tekninen neuvonanto hevosenkasvattajille) (16 artikla). Tukikelpoisia ovat myös puhdasrotuisten hevosten käytön edistämiseen tähtäävän ohjelman käynnistäminen ja hevosnäyttelyjen järjestäminen tätä varten (15 artikla).

Alat, joita tuki koskee: Puhdasrotuisten espanjalaisten hevosten kasvattajat ja omistajat.

Tuen myöntävän viranomaisen nimi ja osoite: Conselleria de Agricultura, Pesca y Alimentación.

Internetosoite: http://www.agricultura.gva.es/especiales/ayudas_agrarias/pdf/precval09.pdf

Muut tiedot: —